== I Frankrig og Holland ==
Han var født i La Rochelle sidst i det [[17. århundrede]] af adelig [[Reformerte kirke|reformert]] slægt, studerede [[retsvidenskab]] og blev «conseiller et avocat général» ved finans- og domænekammeret i Rochelle, men opgav denne stilling af samvittighedshensyn. [[1730]] boede han i [[Holland]], hvor han i forening med [[Antoine-Augustin Bruzen de La Martinière]] og [[Antoine La Barre de Beaumarchais]] dannede et litterært konsortium. Desroches de Parthenay var medarbejder ved la Martiniéres geografiske Værker og udgav indtil [[1740]] et historisk tidsskrift i 36 bind. Desuden tillægges der ham arbejder i svensk og polsk historie. Allerede i Rochelle må han have skrevet sin til [[Frederik 4.|Frederik IV]] dedikerede ''Histoire de Dannemarc'' ([[Amsterdam]] 1730, [[Paris]] [[1732]]), der er den første danmarkshistorie på fransk. Især den nyere tid er dog behandlet efter utilfredsstillende kilder; for oldhistoriens vedkommende stiller han den berygtede [[gulland]]ske hypotese ved siden af resultaterne af [[Thormod Torfæus|Torfæus']] kritik uden selv at turde drage nogen slutning. ''Etat présent du Dannemarc'', som slutter værket, er en oversættelse af [[Robert Molesworth]]s ''An Account of Denmark, as it was in the Year 1692'' ([[1694]]).
Personbillede_savnes Litteratur Historie